
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 347 

17 Φεβρουάριου 2004 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΜΙΧΑΛΗΣ ΚΑΚΟΓΙΑΝΝΗΣ» 
και κύρωση του οργανισμού αυτού. 1 

ΑΠΟΦΑΣΕΙΣ 

Προγραμματισμός - Προκήρυξη Θέσεων Μελών Διδα¬ 
κτικού Ερευνητικού Προσωπικού (Δ.Ε.Π.) στα Ανώ¬ 
τατα Στρατιωτικά Εκπαιδευτικά Ιδρύματα (Α.Σ.Ε.Ι.) 2 

Καθορισμός επιχορήγησης στους Δήμους του ποσο¬ 


στού (15%) της ειδικής εισφοράς. 3 

Έκτακτη Οικονομική ενίσχυση σε ανέργους από κον¬ 
σερβοποιεία, κιβωτοποιεία, διαλογητήρια των Νο¬ 
μών Ημαθίας, Πέλλας και Πιερίας. 4 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΜΙΧΑΛΗΣ ΚΑΚΟΓΙΑΝΝΗΣ» και κύ¬ 
ρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την 22135/12.12.2003 πράξη της Συμβολαιογράφου 
Αθηνών Ιωάννας Βασ. Γαβριέλη-Αναγνωσταλάκη με την 
οποία ο Μιχάλης Κακογιάννης του Παναγιώτη σύστησε 
κοινωφελές ίδρυμα με την επωνυμία «ΙΔΡΥΜΑ ΜΙΧΑΛΗΣ 
ΚΑΚΟΓΙΑΝΝΗΣ» και με έδρα το Δήμο Ταύρου Αττικής. 

2. Τις διατάξεις των άρθρων: 

α) 95 και 98 του Α.Ν. 2039/1939, 

β) 101 και119του Εισαγωγικού Νόμου του Αστικού Κώ¬ 
δικα και 

γ) 108 και 110 του Αστικού Κώδικα. 

3. Την από 19.1.2004 γνωμοδότηση του Συμβουλίου 
Εθνικών Κληροδοτημάτων. 

4. Την 1065956/863/Α0006/15.7.2003 κοινή απόφαση του 
Πρωθυπουργού και του Υπουργού Οικονομίας και Οικονο¬ 
μικών, με την οποία ανατέθηκαν αρμοδιότητες του Υπουρ¬ 


γού Οικονομίας και Οικονομικών στους Υφυπουργούς Οι¬ 
κονομίας και Οικονομικών (ΦΕΚ 985/16.7.2003 τ.Β'). 

Με πρόταση των Υπουργών Εθνικής Παιδείας και θρη¬ 
σκευμάτων, Πολιτισμού καθώς και του Υφυπουργού Οι¬ 
κονομίας και Οικονομικών αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΜΙΧΑΛΗΣ ΚΑΚΟΓΙΑΝΝΗΣ», η 
οποία έγινε από τον Μιχάλη Κακογιάννη με την 
22135/12.12.2003 πράξη της Συμβολαιογράφου Αθηνών 
Ιωάννας Βασ.Γ αβριέλη-Αναγνωσταλάκη. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Εθνικής Παιδείας και θρησκευμάτων, Πολιτισμού κα¬ 
θώς και Οικονομίας και Οικονομικών και διέπεται από τις 
διατάξεις της ανωτέρω συστατικής του πράξης, του πα¬ 
ρακάτω οργανισμού, του Α.Ν. 2039/1939 και των διαταγ¬ 
μάτων που εκδόθηκαν ή θα εκδοθούν σε εκτέλεση του νό¬ 
μου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκαπέντε 
(15) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΜΙΧΑΛΗΣ ΚΑΚΟΓΙΑΝΝΗΣ». 

Άρθρο 1 

Μορφή-Επωνυμία-Έδρα-Σφραγίδα 

1. Το κοινωφελές ίδρυμα με την επωνυμία «Ίδρυμα Μι¬ 
χάλης Κακογιάννης» το οποίος συνεστήθη με την 22.135/ 
12.12.2003 πράξη της Συμ/φου Αθηνών Ιωάννας Γαβριέ- 
λη-Αναγνωσταλάκη, αποτελεί νομικό πρόσωπο ιδιωτικού 
δικαίου που διέπεται από τις διατάξεις της ανωτέρω συ¬ 
στατικής πράξης, του Οργανισμού αυτού, του Α.Ν. 2039/ 
1939 όπως ισχύει κάθε φορά, και των διαταγμάτων που 
εκδόθηκαν ή θα εκδοθούν σε εκτέλεση του νόμου αυτού. 

2. Έδρα του Ιδρύματος ορίζεται ο Δήμος Ταύρου. 

3. Η σφραγίδα του Ιδρύματος είναι κυκλική και αναγράφει 
την επωνυμία του, το έτος ιδρύσεώςτου και την έδρα του. 

Άρθρο 2 

Σκοπός 

Σκοπός του ιδρύματος είναι: 

α. Η μελέτη, η υποστήριξη και η διάδοση των τεχνών του 

θεάτρου και του κινηματογράφου κάθε εποχής, καθώς 
καιη καταγραφή και διαφύλαξη των δημιουργημάτωντων 
τεχνών αυτών. 

β. Η ενίσχυση του ευρωπαϊκού κινηματογράφου με 
πρωτοβουλίες και προτάσεις. 

γ. Η προώθηση και ενίσχυση της ευρωπαϊκής κουλτού¬ 
ρας και της πολιτισμικής ένωσης των λαών της Ευρώπης. 

2. Το Ίδρυμα δύναται να ενεργεί κάθε τι που συμβάλλει 
στην επίτευξη του παραπάνω σκοπού, άμεσα ή έμμεσα. 
Ενδεικτικά, και χωρίς περιορισμό, το Ίδρυμα δύναται: 

α. Να χορηγεί υποτροφίες για θεατρικές ή κινηματο¬ 
γραφικές σπουδές. 

β. Να ενισχύει οικονομικά ή με οποιοδήποτε άλλο τρό¬ 
πο, όπως με προβολή τωνταινιώντους στους χώρους του 
Ιδρύματος, θεατρικούς ή κινηματογραφικούς δημιουρ¬ 
γούς στο πλαίσιο της θεατρικής ή κινηματογραφικής 
δραστηριότητάς τους. 

γ. Να δημιουργεί και να λειτουργεί κινηματογραφικά ή 
θεατρικά αρχεία κάθε είδους. 

δ. Να δημιουργεί και να λειτουργεί κινηματογραφικά ή 
θεατρικά μουσεία ή εκθέσεις κάθε είδους. 

3. Το Ίδρυμα δύναται να συνεργάζεται με άλλα ιδρύμα¬ 
τα, καθώς και με άλλα φυσικά ή νομικά πρόσωπα, εφόσον 
τούτο συμβάλλει στην επίτευξη του σκοπού του. 

Άρθρο 3 

Περιουσία - Πόροι 

1. Η περιουσία του Ιδρύματος αποτελείται: 

α. Από το ποσό των πεντακοσίων χιλιάδων (500.000) ευ¬ 
ρώ. 

β. Από ακίνητο ευρισκόμενο επίτης οδού Πειραιώς 206, 
στον Ταύρο, υπό τους ακόλουθους όρους: 

βα. το Ίδρυμα να μην μεταβιβάσει την κυριότητα επί του 
ως άνω ακινήτου, ούτε να συστήσει επικαρπία ή υποθήκη 
ή δουλεία οικήσεως με αντικείμενο το ως άνω ακίνητο, ή 
πραγματική δουλεία που ουσιωδώς να εμποδίζει την κα¬ 
τωτέρω αναφερόμενη σκοπούμενη χρήση του, αλλά να 
χρησιμοποιείται από το Ίδρυμα για την εκπλήρωση των 
σκοπών του. 

ββ. Να αναρτηθεί και να διατηρείται ανηρτημένη και σε 
άριστη κατάσταση στην πρόσοψη του ως άνω ακινήτου 
πινακίδα με το εξής κείμενο «ΙΔΡΥΜΑ ΜΙΧΑΛΗ ΚΑΚΟ- 
ΓΙΑΝΝΗ». 

γ. Από ακίνητο ευρισκόμενο επίτης οδού Μουσών 15, 
στην Αθήνα, μαζί με τα κινητά που βρίσκονται μέσα σε αυ¬ 
τό, τα οποία ο Μιχάλης Κακογιάννης θα αφιερώσει στο 
Ίδρυμα υπό την αναβλητική προθεσμία του θανάτου του, 
υπό τους ακόλουθους όρους: 

γα. Το Ίδρυμα να μην μεταβιβάσειτην κυριότητα επί του 
ως άνω ακινήτου και των ως άνω κινητών, ούτε να συστή¬ 
σει επικαρπία ή υποθήκη ή δουλεία οικήσεως με αντικεί¬ 
μενο το ως άνω ακίνητο, ή πραγματική δουλεία που ου¬ 
σιωδώς να εμποδίζει την κατωτέρω αναφερόμενη σκο¬ 
πούμενη χρήση του, να μη συστήσει ενέχυρο ή επικαρπία 
επίτων ως άνω κινητών ούτε νατα απομακρύνει από το ως 
άνω ακίνητο, αλλά να χρησιμοποιούνται από το Ίδρυμα 
για την εκπλήρωση των σκοπών του και το ως άνω ακίνη¬ 
το ειδικά ως ξενώνας για την φιλοξενία σκηνοθετών και 
άλλων καλλιτεχνών και παραγόντων του χώρου του κινη¬ 
ματογράφου και του θεάτρου. 

γβ. Το ως άνω ακίνητο καθώς και τα κινητά που βρίσκο¬ 
νται μέσα σε αυτό να διατηρούνται από το Ίδρυμα στην 
κατάσταση στην οποία ήταν όταν τα παρέλαβε. 


γγ. Να αναρτηθεί και να διατηρείται ανηρτημένη και σε 
άριστη κατάσταση στην πρόσοψη του ως άνω ακινήτου 
πινακίδα με το εξής κείμενο «ΙΔΡΥΜΑ ΜΙΧΑΛΗ ΚΑΚΟ- 
ΓΙΑΝΝΗ». 

δ. Από κάθε άλλο περιουσιακό στοιχείο, κινητό, ακίνητο 
ή άυλο, το οποίο θα περιέλθει στο Ίδρυμα μετά τη σύστα¬ 
σή του δυνάμει δωρεάς ή διαθήκης του Ιδρυτού ή οποι- 
ουδήποτε τρίτου ή με κάθε άλλο νόμιμο τρόπο. 

2. Οι πόροι του Ιδρύματος είναι: 
α. Τα εισοδήματα από την εκμετάλλευση των περιου¬ 
σιακών του στοιχείων. 

β. Οι τόκοι και οι λοιπές πρόσοδοι από τις καταθέσεις 
του σε Τράπεζες ή άλλους πιστωτικούς οργανισμούς της 
ημεδαπής και της αλλοδαπής. 

γ. Κάθε χρηματικό ή άλλο ωφέλημα ή δωρεά, καθώς και 
κληρονομιές, κληροδοτήματα και δωρεές από κάθε φυσι¬ 
κό ή νομικό πρόσωπο (της Ελλάδας ή της αλλοδαπής), τα 
οποία θα γίνονται δεκτά από το ίδρυμα με σχετική από¬ 
φαση. 

δ. Κάθε εισόδημα που προέρχεται από την παροχή υπη¬ 
ρεσιών ή την εκτέλεση έργου ή από άλλη δραστηριότητα, 
εφόσον όλα τα ανωτέρω συνδέονται με τον σκοπό του 
Ιδρύματος. 

Άρθρο 4 
Διοίκηση 

1. Το Ίδρυμα διοικείται από επταμελές Διοικητικό Συμ¬ 
βούλιο, το οποίο απαρτίζεται από τον Πρόεδρο, τον Αντι¬ 
πρόεδρο, τον Γραμματέα, τον Ταμία καιτρεις (3) Συμβού¬ 
λους. 

2. Τα μέλη του Διοικητικού Συμβουλίου εκλέγουν, με μυ¬ 
στική ψηφοφορία και απόλυτη πλειοψηφίατου όλου αριθ¬ 
μού των μελών, τα νέα μέλη του Διοικητικού Συμβουλίου, 
όταν προκύψει ανάγκη λόγω κένωσης θέσεως, και αναθέ¬ 
τουν με τον ίδιο τρόπο τα αξιώματα του Προέδρου, Αντι¬ 
προέδρου, Γ ραμματέα και Ταμία. 

Η θητεία των μελών του Διοικητικού Συμβουλίου ορίζε¬ 
ται πενταετής, επιτρέπεται όμως η επανεκλογή ενός ή 
όλων των μελών χωρίς κανένα περιορισμό. 

3. Μέλη του πρώτου Διοικητικού Συμβουλίου ορίστη- 
σαν οι: 

Μιχάλης Κακογιάννης, 

Παναγιώτης Κακογιάννης 
Γ ιαννούλα Κακογιάννη-ν\/3ΐ<θΐίθΙά, 

Αμάντα Κακογιάννη, 

Μεταξία Τσιρτάβη, 

Γεώργιος Μαρτίνης και 
Κωνσταντίνος Μαρκουλάκης 

4. Από τα παραπάνω μέλη του Διοικητικού Συμβουλίου, 
το μέλος Μιχάλης Κακογιάννης ορίζεται ισόβιο μέλος και 
ισόβιος πρόεδρος του Διοικητικού Συμβουλίου. 

5. Θητεία των υπολοίπων μελών λήγει κατά την ακόλου¬ 
θη χρονική σειρά από του ορισμού των: 

α) του υπ’ αριθμ. δύο (2) μέλους μετά ένα έτος, 
β) του υπ’ αριθμ. τρία (3) μέλους μετά δύο έτη, 
γ) του υπ’ αριθμ. τέσσερα (4) μέλους μετά τρία έτη, 
δ) του υπ’ αριθμ. πέντε (5) μέλους μετά τέσσερα έτη, 
ε) των υπ’ αριθμ. έξι (6) και επτά (7) μελών μετά πέντε 
έτη. 

Τα εκάστοτε εναπομένοντα μέλη εκλέγουν νέα μέλη, 
σύμφωνα με την παράγραφο 2 του παρόντος άρθρου, 
ισάριθμα με εκείνο ή εκείνα των οποίων η θητεία έληξε, 
για πενταετή θητεία. 

6. Το Διοικητικό Συμβούλιο βρίσκεται σε νόμιμη σύνθε¬ 
ση και αν, για οιονδήποτε λόγο ή αιτία, ο αριθμός των με¬ 
λών του περιοριστεί σε τέσσερις (4). 

7. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οιοδήποτε 
νόμιμο λόγο, κάποιου από τα μέλη του Διοικητικού Συμ¬ 
βουλίου, η κενή του θέση συμπληρώνεται με απόφαση 
των υπολοίπων μελών, σύμφωνα με την παράγραφο 2 του 
παρόντος άρθρου, για το υπόλοιπο της θητείας του ανα- 
πληρούμενου. 

8. Το Διοικητικό Συμβούλιο συνεδριάζει συγκαλούμενο 
από τον Πρόεδρο τακτικά κάθε τρίμηνο, έκτακτα όταν πα- 
ρίσταται ανάγκη. Ο Πρόεδρος υποχρεούται να συγκαλέ- 
σει το Συμβούλιο αν ζητήσει τούτο το ήμισυ πλέον ενός 
των μελών του. 

9. Το Διοικητικό Συμβούλιο βρίσκεται σε απαρτία αν τα 
παρόντα ή αντιπροσωπευόμενα κατά τη συνεδρίαση μέ¬ 
λη είναι περισσότερα από τα απουσιάζοντα και, πάντως, 
όχι λιγότερα των τεσσάρων. 

10. Μέλος το οποίο κωλύεται δύναται να αντιπροσω- 
πευθεί από άλλο μέλος του Διοικητικού Συμβουλίου 
δυνάμει εξουσιοδοτήσεως απευθυνομένης προς το Διοι¬ 
κητικό Συμβούλιο. Κάθε μέλος δικαιούται να αντιπροσω¬ 
πεύει ένα (1) μόνο μέλοςτου Διοικητικού Συμβουλίου. Σε 
περίπτωση που κάποιο μέλος του Διοικητικού Συμβου¬ 
λίου απουσιάζει συνεχώς επί ένα δωδεκάμηνο αδικαιολό¬ 
γητα από τις συνεδριάσεις, θεωρείται ότι έχει παραιτηθεί 
σιωπηρά και η παραίτηση αυτή γίνεται αποδεκτή με σχε¬ 
τική απόφαση του Διοικητικού Συμβουλίου και η κενή θέ¬ 
ση αυτού πληρώνεται σύμφωνα με τις παραγράφους 2 
και 7του αυτού άρθρου. 

11. Οι αποφάσεις του Διοικητικού Συμβουλίου, με την 
επιφύλαξη της παραγράφου 2 του παρόντος άρθρου, 
λαμβάνονται κατά πλειοψηφία των παρόντων ή αντι- 
προσωπευομένων μελών του και σε περίπτωση ισοψη- 
φίας υπερισχύει η άποψη με την οποία συντάσσεται η 
ψήφος του Προέδρου ή του νομίμου αναπληρωτή του. Σε 
περίπτωση απουσίας του Προέδρου ή του νομίμου ανα¬ 
πληρωτή του λαμβάνεται υπόψη, κατά σειρά, η ψήφος 
του Αντιπροέδρου, Γραμματέα και Ταμία και, εν απουσία 
αυτών, του πρεσβυτέρου των συμβούλων. 

12. Σε κάθε συνεδρίαση του Διοικητικού Συμβουλίου 
τηρούνται πρακτικά στα οποία καταχωρούνται όλες οι 
αποφάσεις που λαμβάνονται από αυτό, καθώς και η γνώ¬ 
μη των μελών που τυχόν διαφωνούν. Τα πρακτικά 
υπογράφονται από όλα τα μέλη που παραστάθηκαν στη 
συνεδρίαση, αν δε κάποιο από τα μέλη αρνηθεί, η άρνηση 
του βεβαιώνεται από τα λοιπά μέλη 

13. Τα μέλη του Διοικητικού Συμβουλίου παρέχουν τις 
υπηρεσίες τους προς το Ιδρυμα άνευ ανταλλάγματος ή 
αμοιβής. Δικαιούνται όμως οδοιπορικών ή, κατά περίπτω¬ 
ση, άλλων εξόδων και δαπανών στα οποία υπεβλήθησαν 
για την εκτέλεση υπηρεσίας του Ιδρύματος, εφόσον αυτή 
πραγματοποιήθηκε μετά από ειδική απόφαση του Διοικη¬ 
τικού Συμβουλίου και αποδεικνύεται νομίμως. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 


διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού, του Α.Ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 

α. Εκπροσωπεί το Ιδρυμα ενώπιον παντός φυσικού και 
νομικού προσώπου, των δικαστηρίων και κάθε αρχής, 
διοικείκαιδιαχειρίζεταιτηνπεριουσίατου Ιδρύματος, κα¬ 
θώς επίσης συντάσσει και τροποποιεί τον εσωτερικό 
κανονισμό του. Με απόφαση του, το Διοικητικό Συμβού¬ 
λιο δύναται να αναθέτει την άσκηση μέρους των εξουσιών 
και αρμοδιοτήτων του σε ένα ή περισσότερα μέλη του ή 
και σε τρίτους, καθορίζοντας συγχρόνως με την ίδια από¬ 
φαση τα θέματα για τα οποία παραχωρούνται οι εξουσίες 
και αρμοδιότητες αυτές. 

β. Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολο¬ 
γισμό και απολογισμό του Ιδρύματος, σύμφωνα με τις 
διατάξεις των άρθρων 101 και 102 του ΑΝ 2039/1939 και 
του από 20.12.1939 Β.Δ/τος ή κάθε άλλου σχετικού νομο- 
θετήματος που θα ρυθμίσει το θέμα αυτό. 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του Ιδρύματος. 

γ. Αποφασίζει την πρόσληψη του αναγκαίου προσω¬ 
πικού υπό τον όρο, όμως, ότι έχουν εγγράφει αντίστοιχα 
πιστωτικά κονδύλια στον προϋπολογισμό. Καθορίζειτα δι¬ 
καιώματα, τις υποχρεώσεις και τα ειδικότερα καθήκοντα 
του ως άνω προσωπικού, καθώς καιτις αποδοχέςτου σύμ¬ 
φωνα με τα προσόντα του, τον χρόνο υπηρεσίας, τους 
όρους των συλλογικών συμβάσεων εργασίας, τις διατά¬ 
ξεις γενικότερα της εργατικής νομοθεσίας και τις εκά- 
στοτε συνθήκες της αγοράς εργασίας. 

δ. Αποφασίζει για την αποδοχή ή την αποποίηση 
κληρονομιών, κληροδοσιών και δωρεών. 

ε. Αποφασίζει για την αγορά, πώληση, εκμίσθωση και μί¬ 
σθωση ακινήτων. 

στ. Απονέμειτιμήςένεκενσεπρόσωπαπου συνέβαλλαν 
ανιδιοτελώς, καθ’ οιονδήποτε τρόπο ή ιδιότητα, στην εκ¬ 
πλήρωση των σκοπών του Ιδρύματος, και ανάλογα με την 
προσφορά τους, τουςτίτλουςτου χορηγού, δωρητή ή ευ¬ 
εργέτη και μεγάλου ευεργέτη, καθορίζοντας παράλληλα 
τις ηθικές αμοιβές που απονέμονται στα πρόσωπα στα 
οποία απονέμονται οι ανωτέρω τίτλοι. 

ζ. Ορίζει με απόφαση του τα χρηματικά ποσά που επι¬ 
τρέπεται να αποσύρονται κατά την αρχή κάθε διαχειρι¬ 
στικής χρήσεως από το δοσοληπτικό λογαριασμό του 
Ιδρύματος για την αντιμετώπιση μικροδαπανών, εκτά¬ 
κτων περιστατικών ή επειγουσών αναγκών. 

η. Αποφασίζει για κάθε θέμα που αναφέρεται στην εύ¬ 
ρυθμη λειτουργία των υπηρεσιών του Ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του Ιδρύ¬ 
ματος: 

α. Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 

τους και διευθύνειτις συζητήσεις. Οι προσκλήσεις για κά¬ 
θε συνεδρίαση αποστέλλονται στα μέλη του πέντε (5) 
τουλάχιστον ημέρες πριν από κάθε συνεδρίαση. 

β. Καταρτίζει την ημερησία διάταξη των θεμάτων που 
θα συζητηθούν, την οποία και υπογράφει. Θέματα που 
δεν περιλαμβάνονται στην ημερήσια διάταξη δεν συ- 
ζητούνται, εκτός αν συναινέσει στην αναγραφή τους η 
απόλυτη πλειοψηφίατου συνόλου των μελών του Διοικη¬ 
τικού Συμβουλίου. 

γ. Εκδίδει τα εντάλματα πληρωμής για κάθε δαπάνη που 
προβλέπεται στον εγκεκριμένο προϋπολογισμό. 

δ. Αλληλογραφεί με τις αρχές και υπογράφει όλα τα έγ¬ 
γραφα του Ιδρύματος προς τρίτους. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και, σε περίπτωση απουσίας ή κω¬ 
λύματος του, άλλο μέλος του Διοικητικού Συμβουλίου 
που ορίζεται με απόφαση του. 

Αρθρο 7 

Αρμοδιότητες Αντιπροέδρου 

1. Ο Αντιπρόεδρος του Διοικητικού Συμβουλίου ανα¬ 
πληρώνει τον Πρόεδρο σε περίπτωση απουσίας ή κωλύ¬ 
ματος του. 

Άρθρο 8 

Αρμοδιότητες Γραμματέα 

1. Ο Γραμματέας του Ιδρύματος: 
α. Επιμελείται της σύνταξης των πρακτικών του Διοικη¬ 
τικού Συμβουλίου και διεκπεραιώνει την αλληλογραφία. 

Ο Γραμματέαςτου Ιδρύματοςδύναται, εφόσον κρίνεται 
αιτιολογημένα απαραίτητο από το Διοικητικό Συμβούλιο 
λόγω ειδικών συνθηκών, να βοηθείται από υπάλληλο του 
ιδρύματος, την ευθύνη όμως για τις ενέργειες τούτου φέ¬ 
ρει πάντοτε ο ίδιος. 

β. Φυλάσσει τα έγγραφα, τα βιβλία, πληντων διαχειρι¬ 
στικών, και τη σφραγίδα του Ιδρύματος και ευθύνεταιγια 
την καταστροφή ή την απώλεια τους. 

γ. Τηρεί τα πρακτικά των συνεδριάσεων του Διοικητικού 
Συμβουλίου. 

2.0 Γ ραμματέας, σε περίπτωση απουσίας ή κωλύματος 
του, αναπληρούται μετά από απόφαση του Διοικητικού 
Συμβουλίου, από άλλο σύμβουλο. 

Άρθρο 9 

Αρμοδιότητες Ταμία 
1. Ο Ταμίας του Ιδρύματος: 

α. Εισπράττει τα έσοδα του Ιδρύματος εκδίδοντας και 
υπογράφοντας τις σχετικές αριθμημένες διπλότυπες 
αποδείξεις. 

β. Καταθέτει τα εισπρατόμενα έσοδα σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939 ή σε άλλες τράπεζες. 

γ. Διαχειρίζεται τα χρηματικά ποσά που ορίζονται στο 
άρθρο 5, παράγραφος 2, περίπτωση ζ'του παρόντος. 

δ. Εκτελεί κάθε πληρωμή μετά από έγγραφη εντολή του 
Προέδρου. 

ε. Επιμελείται της τήρησης και φύλαξης των διαχειρι¬ 
στικών βιβλίων και στοιχείων του Ιδρύματος που ανα- 
φέρονται στο άρθρο 11 του παρόντος. 

στ. Επιμελείται της εμπρόθεσμης κατάρτισης και 
υποβολής στο Διοικητικό Συμβούλιο των σχεδίων 
προϋπολογισμού, ισολογισμού ενεργητικού και παθη¬ 
τικού και απολογισμού του Ιδρύματος. 


2.0 Ταμίας του Ιδρύματος δύναται, εφόρον κρίνεται αι¬ 
τιολογημένα απαραίτητο από το Διοικητικό Συμβούλιο 
λόγω ειδικών συνθηκών, να βοηθείται από υπάλληλο του 
ιδρύματος, την ευθύνη όμως για τις ενέργειες τούτου φέ¬ 
ρει πάντοτε ο ίδιος. 

4. Ο Ταμίας, σε περίπτωση απουσίας ή κωλύματος του, 
αναπληρούται από σύμβουλο που ορίζεται από το Διοικη¬ 
τικό Συμβούλιο. 

Άρθρο 10 

Χορήγηση υποτροφιών 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των καθαρών εσόδωντου ιδρύματος 
και τον αριθμό των υποτρόφων, πάντοτε όμως μέσα στα 
όρια που ορίζονται από τις διατάξεις της συστατικής πρά- 
ξηςτου ιδρύματος, του άρθρου 54του Α.Ν. 2039/1939 κα¬ 
θώς και του άρθρου 28 του από 18/8/1941 Καν. Δ/τος. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 21, 23, 24, 26 και 
27του από 18.8.1941 Καν. Δ/τος (ΦΕΚ286τ. Ά). 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατά¬ 
ξεις της συστατικής πράξης του ιδρύματος και του άρ¬ 
θρου 29 του παραπάνω Κανονιστικού Διατάγματος, οι 
οποίες διαπιστώνονται με πράξη του Διοικητικού Συμ¬ 
βουλίου του ιδρύματος, που έχει υποχρέωση να παρακο¬ 
λουθεί την όλη πορεία των σπουδών των υποτρόφων και 
να αξιώνει απ’ αυτούς την υποβολή κάθε έτος αποδεικτι¬ 
κών στοιχείων της επίδοσής τους. 

Άρθρο 11 

Οικονομική Διαχείριση 

1. Η οικονομική διαχείριση του Ιδρύματος καταλαμ¬ 
βάνει ενιαύσιο περίοδο που αρχίζει την 1η Ιανουάριου 
εκάστου ημερολογιακού έτους και λήγει την 31η Δεκεμ¬ 
βρίου του αυτού έτους. Κατ’ εξαίρεση, η πρώτη διαχειρι¬ 
στική περίοδος αρχίζει την ημέρα δημοσιεύσεως στην 
Εφημερίδα της Κυβερνήσεως του σχετικού Προεδρικού 
Διατάγματος εγκρίσεως της συστάσεως του Ιδρύματος 
και μπορεί να παραταθεί μέχρι την 31η Δεκεμβρίου του 
επόμενου ημερολογιακού έτους, με απόφαση του Διοικη¬ 
τικού Συμβουλίου που λαμβάνεται στην πρώτη συνεδρία¬ 
ση του. 

2. Η οικονομική διαχείριση του Ιδρύματος ενεργείται με 
βάση τον προϋπολογισμό και απολογισμό εσόδων και εξό¬ 
δων, που καταρτίζεται σύμφωνα με τις διατάξεις των άρ¬ 
θρων 101 και 102 του Α.Ν. 2039/1939 και του από 
20.12.1939 σχετικού Διατάγματος (ΦΕΚ 552/Ά/ 22.12.1939) 
ή κάθε άλλου σχετικού νομοθετήματος που θα ρυθμίσει το 
θέμα αυτό. 

3. Με απόφαση του Διοικητικού Συμβουλίου του Ιδρύ¬ 
ματος θα καθορίζονται ένας ή περισσότεροι ορκωτοί ελε¬ 
γκτές που θα διενεργούν τον εσωτερικό έλεγχο της δια¬ 
χείρισης του Ιδρύματος. 

Άρθρο 12 
Βιβλία και Στοιχεία 

1. Το Ιδρυμα υποχρεούται να τηρεί τα ακόλουθα βιβλία 
και στοιχεία: 

α. Βιβλίο πρωτοκόλλου εισερχομένων και εξερχομένων 
εγγράφων (αλληλογραφίας). 

β. Βιβλίο πρακτικών συνεδριάσεων του Διοικητικού 
Συμβουλίου. 

γ. Βιβλίο λογιστικής παρακολούθησης στο οποίο κατα- 
χωρούνται με χρονολογική σειρά και κατά λογιστική τάξη 
τα έσοδα και έξοδα του Ιδρύματος που πραγματοποιήθη¬ 
καν καθ’ έκαστη χρήση, όπως αυτή ορίζεται στο άρθρο 
10, παράγραφος 1. 

δ. Βιβλίο απογραφών στο οποίο καταχωρείται στο 
τέλος κάθε χρήσεως ο ισολογισμός του Ιδρύματος. 

ε. Βιβλίο-μητρώο χορηγήσεως υποτροφιών 

στ. Βιβλίο-μητρώο χορηγήσεως οικονομικών ενισχύσε¬ 
ων. 

ζ. Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής θεωρημένα από τον 
Πρόεδρο και τον Ταμία. 

2. Εκτός των ανωτέρω βιβλίων και στοιχείων, το Διοικη¬ 
τικό Συμβούλιο δύναται να προβλέπει την τήρηση και άλ¬ 
λων βιβλίων και στοιχείων τα οποία κρίνει απαραίτητα για 
την ευχερέστερη παρακολούθηση της διαχείρισης της 
περιουσίας του Ιδρύματος και την εκπλήρωση των 
σκοπών του. 

3. Όλα τα βιβλία και στοιχεία δύνανται να τηρούνται μη¬ 
χανογραφικά σύμφωνα με τις ισχύουσες διατάξεις του 
Κώδικα Βιβλίων και Στοιχείων (Π.Δ. 186/1992, ΦΕΚ 84 Α7 
26.5.1992). 

Άρθρο 13 

Απαλλαγή από Φόρους, Δασμούς, κλπ. 

1. Το Ιδρυμα απολαμβάνει όλων των φορολογικών και 
λοιπών απαλλαγών ή ατελειών που προβλέπει ο Α.Ν. 
2039/1939 και η εκάστοτε νομοθεσία περί κοινωφελών 
ιδρυμάτων. 

2. Το Ιδρυμα είναι πάντα εξαπογραφής κληρονόμος. 

Άρθρο 14 

Τροποποίηση Οργανισμού 

Ο παρόν Οργανισμός δύναται να τροποποιηθεί, εν άλω 
ή εν μέρει, ή να συμπληρωθεί με Προεδρικό Διάταγμα, 
σύμφωνα με τις διατάξεις των άρθρων 98 του Α.Ν. 
2039/1939 και 110 και 119 του Αστικού Κώδικα, ύστερα 
από πρόταση του Διοικητικού Συμβουλίου του Ιδρύματος 
ή σύμφωνα με τις ισχύουσες κάθε φορά νόμιμες διαδικα¬ 
σίες. 

Όσο ο ιδρυτής Μιχάλης Κακογιάννης είναι εν ζωή, κα¬ 
μία τροποποίηση του Οργανισμού του Ιδρύματος δεν θα 
πραγματοποιείται χωρίς την προηγούμενη έγγραφη 
έγκρισή του. 

Άρθρο 15 

Διάλυση του Ιδρύματος - Τύχη της Περιουσίας του 

1. Το Ιδρυμα διαλύεται υπό τους όρους και προϋποθέ¬ 
σεις που προβλέπει το άρθρο 118του Αστικού Κώδικα και 
σύμφωνα με τη νόμιμη διαδικασία. 

2. Πρόταση διαλύσεως του Ιδρύματος δύναται να 
υποβληθεί και από το Διοικητικό Συμβούλιο, το οποίο 
αποφασίζει με πλειοψηφία δύο τρίτων (2/3) των μελών 
του. 

3. Σε περίπτωση διαλύσεως του Ιδρύματος η περιουσία 
του περιέχεται σε φορέα για την εκτέλεση παρεμφερούς 
σκοπού κατόπιν σχετικής απόφασηςτου Διοικητικού Συμ¬ 
βουλίου του. 

Στους Υπουργούς Εθνικής Παιδείας και Θρησκευμά¬ 
των, Πολιτισμού καθώς και στον Υφυπουργό Οικονομίας 


και Οικονομικών αναθέτουμε τη δημοσίευση καιεκτέλεση 
του παρόντος Διατάγματος. 

Αθήνα, 10 Φεβρουάριου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΑΠΟΣΤ. ΦΩΤΙΑΔΗΣ ΠΕΤΡΟΣ ΕΥΘΥΜΙΟΥ 

ΠΟΛΙΤΙΣΜΟΥ 

ΕΥΑΓΓ. ΒΕΝΙΖΕΛΟΣ 
-♦- 

ΑΠΟΦΑΣΕΙ Σ 

Αριθ.Φ. 400/4/80286 Σ.70 (2) 

Προγραμματισμός - Προκήρυξη Θέσεων Μελών Διδακτι¬ 
κού Ερευνητικού Προσωπικού (Δ.Ε.Π.) στα Ανώτατα 
Στρατιωτικά Εκπαιδευτικά Ιδρύματα (Α.Σ.Ε.Ι.). 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το άρθρο 29Ατου Ν. 1558/1985 «Κυβέρνηση και Κυ¬ 
βερνητικά όργανα» που προστέθηκε με το άρθρο 27 του 
Ν. 2081/1992 (ΦΕΚ Α' 154), όπως τροποποιήθηκε με το 
άρθρο 1 παρ. 2ατου Ν. 2469/1997. 

β. Το άρθρο 10 του Ν. 3187/2003 (ΦΕΚ Α' 233) «Ανώτα¬ 
τα Στρατιωτικά Εκπαιδευτικά Ιδρύματα». 

γ. Το γεγονός ότι από τις διατάξεις της παρούσας δεν 
δημιουργείται πρόσθετη δαπάνη εις βάρος του κρατικού 
προϋπολογισμού, αποφασίζουμε: 

Άρθρο 1 

Υποβολή προτάσεων νέων θέσεων Δ.Ε.Π. στο Α.Σ.Ε.Ι. 

1. Οι Διευθυντές Τομέων εισηγούνται στο Εκπαιδευτικό 
Συμβούλιο τις νέες θέσεις μελών Δ.Ε.Π. του Α.Σ.Ε.Ι., για 
το επόμενο ακαδημαϊκό έτος, το αργότερο μέχριτοτέλος 
Σεπτεμβρίου κάθε έτους. Για εκείνους τους Τομείς όπου 
δεν υπάρχει Διευθυντής και έχει οριστεί συντονιστής, την 
εισήγηση κάνει ο Κοσμήτορας. 

2. Το Εκπαιδευτικό Συμβούλιο του κάθε Α.Σ.Ε.Ι. αποφα¬ 
σίζει βάσει των προτάσεων των Διευθυντών των αντίστοι¬ 
χων Τομέων ή του Κοσμήτορα. Οι προτάσεις αυτές πρέ¬ 
πει να είναι τεκμηριωμένες και να περιλαμβάνουν, για κά¬ 
θε προτεινόμενη προς προκήρυξη θέση, τον Τομέα στον 
οποίο ανήκει, το γνωστικό αντικείμενο της θέσης και τη 
βαθμίδα στην οποία προκηρύσσεται. Οι προτάσεις περι¬ 
λαμβάνουν επίσης τη σειρά προτεραιότητας των υπό 
προκήρυξη θέσεων. 

3. Το Εκπαιδευτικό Συμβούλιο του κάθε Α.Σ.Ε.Ι. εισηγεί- 
ται στη συνέχεια προς το οικείο Γ ενικό Επιτελείο για τον 
προγραμματισμό των προκηρύξεων νέων θέσεων Δ.Ε.Π., 
το αργότερο μέχρι τη 15η Οκτωβρίου κάθε έτους. 

4. Ο μέγιστος αριθμός προκηρύξεων τις οποίες μπορεί 
να προτείνει το Α.Σ.Ε.Ι., στο πλαίσιο του ετήσιου προ¬ 
γραμματισμού, περιορίζεται σε ποσοστό έως και 20% των 
υπηρετούντων σε αυτό μελών Δ.Ε.Π.. 

5. Ειδικά για τη Στρατιωτική Σχολή Ευελπίδων, ο περιο¬ 
ρισμός της παραγράφου 4 δεν ισχύει για τα έτη 2004- 
2008. 

Άρθρο 2 

Έγκριση νέων θέσεων Δ.Ε.Π. στο Α.Σ.Ε.Ι. 

Με απόφαση του Υπουργού Εθνικής Άμυνας που εκδί- 
δεται ύστερα από γνώμη του οικείου Γενικού Επιτελείου, 
η οποία υποβάλλεται μέχρι την 5η Νοεμβρίου, καθορίζε¬ 
ται μέχρι το τέλος Νοεμβρίου κάθε ακαδημαϊκού έτους ο 
αριθμός νέων θέσεων Δ.Ε.Π. που δικαιούται να προκηρύ¬ 
ξει κάθε ΑΣΕΙ, κατά το συγκεκριμένο ακαδημαϊκό έτος. Η 
απόφαση αυτή δημοσιεύεται στην Εφημερίδα της Κυβερ- 
νήσεως. 

Άρθρο 3 

Προκηρύξεις νέων θέσεων Δ.Ε.Π. 

1 . Οι προκηρύξεις θέσεων Δ.Ε.Π. κάθε Α.Σ.Ε.Ι. θα πρέ¬ 
πει να είναι εναρμονισμένες με την αρχική πρόταση που 
υποβάλλεται από το Α.Σ.Ε.Ι., κατά την αρχική φάση του 
προγραμματισμού. 

2. Οι προκηρύξεις των θέσεων προωθούνται από τον 
Υπουργό Εθνικής Άμυνας για δημοσίευση στην Εφημερί¬ 
δα της Κυβερνήσεως, μέχρι το τέλος Ιανουάριου του εκ¬ 
παιδευτικού έτους κατά το οποίο υποβλήθηκαν. 

Άρθρο 4 
Ειδικά θέματα 

1. Οι πιστώσεις που χορηγούνται στα Α.Σ.Ε.Ι. για την 
προκήρυξη θέσεων Δ.Ε.Π. στο πλαίσιο του ετήσιου προ¬ 
γραμματισμού μπορούν να χρησιμοποιηθούν από αυτά 
για την πρόσληψη εκπαιδευτικού προσωπικού με σύμβα¬ 
ση ορισμένου χρόνου, κατά το άρθρο 24 του Ν. 3187/ 
2003. Οι πιστώσεις αυτές ανήκουν αποκλειστικά στο 
Α.Σ.Ε.Ι. στο οποίο χορηγήθηκαν. 

2. θέσεις μελών Δ.Ε.Π. των Α.Σ.Ε.Ι. που παραμένουν κε¬ 
νές λόγω άγονης εκλογής, μη αποδοχής εκλογής, παραί¬ 
τησης ή θανάτου ή συνταξιοδότησης, επαναπροκηρύσ- 
σονται αμέσως, ανεξαρτήτως βαθμίδας και εκτός προ¬ 
γραμματισμού, διατηρούμενης της σχετικής πίστωσης. 
Οι θέσεις αυτές προκηρύσσονται στον ίδιο Τομέα και σε 
βαθμίδα και γνωστικό αντικείμενο που αποφασίζει το Εκ¬ 
παιδευτικό Συμβούλιο του Α.Σ.Ε.Ι. 

3. Εξαιρούνται των διαδικασιών προγραμματισμού νέ¬ 
ων θέσεων όλες οι περιπτώσεις προκηρύξεων θέσεων για 
εξέλιξη των υπηρετούντων μελών Δ.Ε.Π. για τις οποίες 
ακολουθούνται οι διαδικασίες του άρθρου 11 του Ν. 
3187/2003 καθώς επίσης και οι υφιστάμενες κενές θέσεις 
κατά το άρθρο 32 του Ν. 3187/2003. 

Άρθρο 5 

Η απόφαση αυτή, η οποία ισχύει από τη δημοσίευσή της, 
να δημοσιευθεί στην Εφημερίδα της Κυβερνήσεως. 

Αθήνα, 16 Φεβρουάριου 2004 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. Δ2/Γ/2777 (3) 

Καθορισμός επιχορήγησης στους Δήμους 
του ποσοστού (15%) της ειδικής εισφοράς. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 29Α παρ. 2 εδ. 2 του Ν. 
1558/85 «Κυβέρνηση και Κυβερνητικά Όργανα» (ΦΕΚ 
137/Α), όπως αυτό προστέθηκε με το άρθρο 27 του Ν. 


2081/92 (ΦΕΚ Α/154) και αντικαταστάθηκε με το άρθρο 1 
παρ. 2του Ν. 2469/1997 (ΦΕΚΑ/38). 

2. Το Π.Δ. 381/1989 για τον Οργανισμό του Υπουργείου 
Βιομηχανίας, Ενέργειας και Τεχνολογίας (νυν Ανάπτυ¬ 
ξης) (ΦΕΚ 167/Α/1989). 

3. Τις διατάξεις του Ν. 2362/95 (ΦΕΚ Α/247) «περί Δη¬ 
μόσιο Λογιστικού ελέγχου των δαπανών του Κράτους και 
άλλες διατάξεις». 

4. Τις διατάξεις της παραγ. 2β του άρθρου 19 του Ν. 
3054/02 «Οργάνωση της αγοράς πετρελαιοειδών και άλ¬ 
λες διατάξεις» (ΦΕΚ 230/Α/2002). 

5. Την Κ.Υ.Α. Δ2/Γ/666/15.1.2004 «Λογαριασμός Χρημα¬ 
τοδότησης εταιρειών εμπορίας Πετρελαιοειδών για Με¬ 
ταφορές Καυσίμων στις Προβληματικές Περιοχές της 
Χώρας» (ΦΕΚ 78/2/21.1.2004). 

6. Την απόφαση του Διοικητικού Συμβουλίου του ΚΕΔ- 
ΚΕ με αριθ. Πρωτ. 4/447/5.2.2004. 

7. Τον πληθυσμό των Δήμων με βάση την τελευταία απο- 
γραφή, τη Διυλιστική και την αποθηκευτική ικανότητα των 
Διυλιστηρίων (Ασπροπύργου, Ελευσίνας-Μάνδρας, Αγίων 
Θεοδώρων και Εχεδώρου - Ελ. Κορδελιού) και με συντε¬ 
λεστή βαρύτητας: 

α) Πληθυσμού 40%, 
β) Διυλιστικής ικανότητας 50% και 
γ) Αποθηκευτικής ικανότητας 10%. 

8. Το γεγονός ότι οι διατάξεις της απόφασης αυτής δεν 
προκαλούν δαπάνη σε βάρος του Κρατικού Προϋπολογι¬ 
σμού, δεδομένου ότι ρυθμίζουν χρηματοδότηση των Δή¬ 
μων σύμφωνα με το εδάφιο β' παρ. 2 του Ν. 3054/2002, 
αποφασίζουμε: 

1. Κατανέμουμε κατ' έτος το ποσοστό ύψους 15%, της 
ειδικής εισφοράς (1%) που αποτελεί πόρο, του λογαρια¬ 
σμού «Λογαριασμός Χρηματοδότησης εταιρειών εμπο¬ 
ρίας πετρελαιοειδών για μεταφορές καυσίμων στις προ¬ 
βληματικές περιοχές της χώρας», για την ετήσια ενίσχυ¬ 
ση περιβαλλοντικών προγραμμάτων των Δήμων στην 
περιφέρεια των οποίων είναι εγκατεστημένα και λειτουρ¬ 
γούν τα διυλιστήρια, «ΕΛΠΕ ΑΈ.» (Διυλιστήρια ΑΣΠΡΟ- 
ΠΥΡΓΟΥ, ΕΛΕΥΣΙΝΑΣ, ΘΕΣ/ΝΙΚΗΣ), «ΜΟΤΟΡ ΟΙΛ ΑΈ.» 
(Διυλιστήριο Κορίνθου), ως εξής: 

α) 30% στον Δήμο Ασπροπύργου 
β) 28% στον Δήμο Ελευσίνας-Μάνδρας 
γ) 18% στον Δήμο Αγίων Θεοδώρων 
δ) 24% στον Δήμο Εχεδώρου-Ελευθερίου Κορδελιού 
Επειδή το μεγαλύτερο μέρος των εγκαταστάσεων των 
Διυλιστηρίων ΕΛΠΕ, που λειτουργούν στα όρια των Δή¬ 
μων Ελευσίνας - Μάνδρας και Εχεδώρου - Ελ. Κορδελιού, 
βρίσκεται στους Δήμους Ελευσίνας και Εχεδώρου, από 
το ανωτέρω ποσοστό που αντιστοιχεί στους Δήμους αυ¬ 
τούς το 75% θα αποδίδεται στους Δήμους Ελευσίνας και 
Εχεδώρου και το υπόλοιπο 25% στους Δήμους Μάνδρας 
και Ελ. Κορδελιού αντίστοιχα. 

2. Τα ποσά επιχορήγησης που θα προκύπτουν κάθε 
χρόνο από τα προαναφερόμενα ποσοστά για την ενίσχυ¬ 
ση των Δήμων θα αντλούνται από τον πιο πάνω Ειδικό Λο¬ 
γαριασμό που τηρείται στην Τράπεζα Ελλάδος με αριθμό 
234226/9, σύμφωνα με την παράγραφο Ι.ε της κοινής 
υπουργικής απόφασης Δ2/Γ/666/15.1.2004 «Λογαρια¬ 
σμός χρηματοδότησης εταιρειών εμπορίας πετρελαιοει¬ 
δών για μεταφορές καυσίμων στις προβληματικές περιο¬ 
χές της χώρας» (ΦΕΚ 78/Β/21.1.2004). 

3. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Φεβρουάριου 2004 

Ο ΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 
-♦- 

Αριθ. 30118 (4) 

Έκτακτη Οικονομική ενίσχυση σε ανέργους από κονσερ¬ 
βοποιεία, κιβωτοποιεία, διαλογητήρια των Νομών 
Ημαθίας, Πέλλας και Πιερίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29α του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137/Α'). 

2. Τις διατάξεις του Π.Δ. 368/89 «Οργανισμός του 
Υπουργείου Εργασίας» (ΦΕΚ 163/Α/16.6.98). 

3. Τιςδιατάξειςτου Ν.Δ. 212/69«ΠερίΟργανώσεως και 
Διοικήσεως του Οργανισμού Απασχολήσεως Εργατικού 
Δυναμικού» (ΦΕΚ 112/Α/69). 

4. Τις διατάξεις του άρθρου 46 του Ν.Δ. 2698/53(ΦΕΚ 
315/Α/10.11.53) όπωςτροποποιήθηκεμετοάρθρο 38 του 
Ν.2224/94 (ΦΕΚ 112/Α/6.7.94). 

5. Την 112/20,1,2004 απόφαση του Δ.Σ. του ΟΑΕΔ 
(αριθμ. Συνεδρ. 3/20.1.2004) που μας υποβλήθηκε με το 
Β102350/22.1.2004 έγγραφό του. 

6. Τις διατάξεις της παρ. 3 του άρθρου 22 του Ν. 
2362/95 (Περί δημοσίου λογιστικού). 

7. Το γεγονός ότι από τις διατάξεις της παρούσας κοι¬ 
νής υπουργικής απόφασης προκαλείται δαπάνη ποσού 


6.000 000,00 € περίπου σε βάρος του προϋπολογισμού 
του ΟΑΕΔ (ΚΑΕ 2641), αποφασίζουμε: 

1. Εγκρίνουμε την καταβολή έκτακτης οικονομικής ενί¬ 
σχυσης σε 6.000 άνεργους που προέρχονται από κον¬ 
σερβοποιεία, κιβωτοποιεία, και διαλογητήρια των Ν. Ημα¬ 
θίας, Πέλλας και Πιερίας από 1.000,00 € στον καθένα, 
σύμφωνα με τις ακόλουθες προϋποθέσεις: 

α) να μην επιδοτούνται λόγω ανεργίας, 

β) να μην έχουν λάβει το ειδικό εποχιακό βοήθημα του 
άρθρου 22 του Ν. 1836/89 το έτος 2003, 

γ) να έχουν πραγματοποιήσει κατά το έτος 2001 και 

2002 αθροιστικά τουλάχιστον 80 ημερομίσθια και το έτος 

2003 να έχουν πραγματοποιήσει μέχρι 99 ημερομίσθια, 

δ) το οικογενειακό τους εισόδημα να μην υπερβαίνει κα¬ 
τά το έτος 2002 (εκκαθαριστικό εφορίας 2003) το ποσό 
των 14.500,00 €. 

2. Η δαπάνη θα ανέλθει σε 6.000.000,00 € (6.000 X 
1.000,00 = 6.000.000,00 €). Η χρηματοδότηση θα γίνει 
από επιχορήγηση του ΤΚΠ και θα επιβαρυνθεί ο ΚΑΕ 2641 
του προϋπολογισμού του ΟΑΕΔ οικονομικού έτους 2004. 

3. Υπόλογος διαχειριστής ορίζεται η προϊσταμένη των 
οικονομικών υπηρεσιών της Περ/κής Δ/νσης Μακεδονίας 
ΚΟΥΛΑ ΚΑΛΑΜΑΡΑ. 

4. Η απόδοση λογαριασμού να γίνει σε δύο (2) μήνες το 
αργότερο από την ημερομηνία λήξης της καταβολής. 

5. Η λήξη της καταβολής ορίζεται σε 60 μέρες από την 
ημερομηνία έναρξης της καταβολής της οικονομικής ενί¬ 
σχυσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 2004 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

ΝΙΚ. ΧΡΙΣΤΟΔΟΥΛΑΚΗΣ ΔΗΜ. ΡΕΠΠΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν.βί.9 γ - θ-γπθΝ: \λ/θ&ιτιη51θγ @ βΐ.ςκ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


(2410) 597449 
(26610) 89127 
(26610) 89105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

Για τα ΦΕΚ από 1 μέχρι 1 6 σελίδες σε 1 ουτο, προσαυξανόμενη κατά 0,20 ουίΌ για κάθε επιπλέον οκτασέλιδο ή μέρος αυτού. 


• Για τα φωτοαντίγραφα ΦΕΚ σε 0,15 ουτο ανά σελίδα. 

Σε μορφή Οϋ: 

Τεύχος 

Περίοδος 

Ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοππ και μέχρι 100 σελίδες σε 5 βυΐΌ προσαυξανόμενη 
κατά 1 βυτο ανά 50 σελίδες. 

Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευΐΌ ανά έτος. 

Τα παραπάνω οά-Γοπι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ίεχ :210- 9472556 ϊπΙθγπθΙ : ΗΗρ://νννννν.θί.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθίτιβί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων Ι<ΛΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΓΠθΙ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































